7. ΝΟΜΟΣ υπ' αριθ. 1047 της 26 Αυγ./5 Σεπτ. 1949 (ΦΕΚ Α΄ 198)  Περί κυρώσεως της εν Ουασιγκτώνι τη 11 Οκτ. 1947 υπογραφείσης Παγκοσμίου Μετεωρολογικής Συμβάσεως μετά του Προσθέτου Πρωτοκόλλου και της Τελικής Πράξεως. ΄Αρθρον μόνον.-Κυρούται και έχει πλήρη και νόμιμον ισχύν η εν Ουασιγκτώνι τη 11 Οκτ. 1947 υπογραφείσα Παγκόσμιος Μετεωρολογική Σύμβασις μετά του Προσθέτου Πρωτοκόλλου και της Τελικής Πράξεως, ων τα κείμενα έπονται εν γαλλικώ πρωτοτύπω και ελληνική μεταφράσει. Η ισχύς της εν λόγω Συμβάσεως άρχεται κατά τα προβλεπόμενα εν τω άρθρ. 35 αυτής.  (Ακολουθεί το κείμενον της συμβάσεως, δια της οποίας ιδρύεται Παγκόσμιος Μετεωρολογικός Οργανισμός, του οποίου ορίζεται ότι η αποστολή θα είναι: α)Να διευκολύνη την συνεργασίαν ολοκλήρου του Κόσμου δια την οργάνωσιν και εγκατάστασιν δικτύων Μετεωρολογικών Σταθμών, δια την εκτέλεσιν Μετεωρολογικών Παρατηρήσεων ή άλλων   Σελ. 50(β) Τεύχος 526-Σελ. 100 Γεωφυσικών Παρατηρήσεων σχετιζομένων με την Μετεωρολογίαν και να προάγη την εγκατάστασιν και συντήρησιν των Μετεωρολογικών Κέντρων τα οποία είναι επιφορτισμένα με την πρόοδον των Μετεωρολογικών Υπηρεσιών. β)Να βοηθή εις την εγκατάστασιν και συντήρησιν συστημάτων δια την ταχείαν ανταλλαγήν των πληροφοριών του καιρού. γ)Να συμβάλη εις την ομοιομορφίαν των Μετεωρολογικών Παρατηρήσεων και να εξασφαλίζη την καθ' όμοιον τρόπον δημοσίευσιν των Παρατηρήσεων και των στατιστικών. δ)Την περαιτέρω εφαρμογήν της Μετεωρολογίας εις την Αεροπορίαν, Ναυσιπλοΐαν, Γεωργίαν και εις τας άλλας ανθρωπίνας δραστηριότητας, και ε)Να ενθαρρύνη τας ερεύνας και την εκπαίδευσιν και να βοηθή δια την Διεθνή συνεργασίαν των ζητημάτων τούτων).   